|  |
| --- |
| № исх: 16-05/558 дз от: 01.03.2023№ вх.807//16-05/558дз от: 01.03.2023 |

**Қазақстан Республикасы Парламенті Сенатының**

**депутаты**

**Б.С. Орынбековке**

*2023 жылғы 3 ақпандағы*

*№ 16-13-68Д/С*

**Құрметті Бекболат Серікбекұлы!**

 «Қаратау» ААҚ-ның бұрынғы жұмыскерлерінің мәселелерін шешуге жәрдемдесу жөніндегі депутаттық сауалыңызды қарап, келесіні хабарлаймын.

Мемлекеттік органдар өз өкілеттіктері шеңберінде «Қаратау» ААҚ-ның бұрынғы жұмыскерлерінің өміріне және денсаулығына зиян келтіргені үшін капиталдандырылған төлемдердің сомаларын төлеу жөніндегі проблемаларын шешу жөнінде қажетті шаралар қабылдады.

 «Қаратау» ААҚ-ның бұрынғы жұмыскерлерінің проблемалық мәселелерін зерттеу мақсатында Еңбек және халықты әлеуметтік қорғау министрінің бұйрығымен 2019 жылы жұмыс тобы құрылды, оның құрамына Қаржы, Әділет министрліктерінің, Бас прокуратураның, Жоғарғы Соттың, Жамбыл облысы әкімдігінің өкілдері, сондай-ақ «Қаратау» ААҚ-ның бұрынғы жұмыскерлерінің өкілдері кірді.

Жамбыл облысының әкімдігі Министрлікпен және басқа да мүдделі мемлекеттік органдармен бірлесіп кредиторлардың санын, олардың орналасқан жерін және капиталдандырылған сомалардың мөлшерін анықтау бойынша жұмыс жүргізді.

Капиталдандырылған төлемдер сомасын төлеуге үміткер кредиторлардың санын және осы сомалардың мөлшерін анықтау үшін Әділет министрлігінің Жамбыл облысы бойынша Сот сараптамасы орталығы сараптамалық қорытынды дайындады.

Жүргізілген жұмыс нәтижесінде жұмыс тобы істің барлық мән-жайын қарап, бірінші кезектегі кредиторларға сотқа жүгінуді ұсынды.

Жұмыс тобы дайындаған материалдар «Қаратау» ААҚ-ның бұрынғы жұмыскерлеріне оларды сотқа ұсыну үшін берілді.

Аталған мәселе әртүрлі сатыдағы соттарда бірнеше рет қаралған.

Жамбыл облыстық сотының 2022 жылғы 5 шілдедегі қаулысымен «Қаратау» ААҚ бұрынғы жұмыскерлері «Қаратау» ААҚ банкроттықты басқарушысына қойған талаптар толық көлемде қанағаттандырылды.

Сот «Қаратау» ААҚ-ның бірінші кезектегі кредиторлардың ай сайынғы төлемдерінің талаптарын мойындауға және жылдық инфляцияның болжамды деңгейі негізінде капиталдандырылған сомалардың қалдығын төлеуге міндеттеді.

Жамбыл облыстық сотының азаматтық істер жөніндегі сот алқасының 2022 жылғы 5 тамыздағы ұйғарымымен «Қаратау» ААҚ-на бірінші кезектегі әрбір кредиторға Азаматтық кодекстің 943-бабында көзделген инфляцияның болжамды деңгейінің орташа мәніне барабар индекстеу есебін жүргізу қажет екені түсіндірілді *(АК-ның 943-бабы, азаматтарға денсаулығының зақымдануына немесе жәбірленушінің қайтыс болуына байланысты төленетін зиянды өтеу сомалары инфляцияның болжамды деңгейінің орташа мәніне пропорционалды түрде жыл сайын ұлғайтылады).*

 «Қаратау» ААҚ-ның бұрынғы жұмыскерлеріне ай сайынғы төлемдерді қайта есептеу мәселелері бойынша барлық мемлекеттік орган үшін міндетті болып табылатын, заңды күшіне енген аталған сот актілерімен құқықтық баға берілді.

Банкроттықты басқарушы кредиторлар талаптарының тізілімін жасады, ол ағымдағы жылғы 27 қаңтарда Жамбыл облысы бойынша Мемлекеттік кірістер департаментінің интернет-ресурсында орналастырылды және «Қаратау» ААҚ бұрынғы жұмыскерлеріне хат жолданды.

Капиталдандырылған сомаларды индекстеуді есептеу мәселесі одан әрі тек сот тәртібімен қаралуы мүмкін.

Жалпы, қауіпсіз еңбек жағдайларын қамтамасыз ету бойынша жұмыс жалғасуда және еңбек жөніндегі уәкілетті мемлекеттік органның тұрақты бақылауында.

**Ә. Смайылов**

*орынд.: Манкешова Т.Ж.*

*тел.: 74-53-32*